CELEX: 52008PC0430
Language: mt
Date: 2008-10-29
Title: Proposta għal regolament tal-Kunsill li jimplimenta r-Regolament (KE) Nru 853/2004 tal-Parlament Ewropew u tal-Kunsill fir-rigward ta’ l-użu ta’ sustanzi antimikrobiċi għat-tneħħija tat-tniġġis superfiċjali minn karkassi tat-tjur

Avviż Legali Importanti

|

52008PC0430

Proposta għal regolament tal-Kunsill li jimplimenta r-Regolament (KE) Nru 853/2004 tal-Parlament Ewropew u tal-Kunsill fir-rigward ta’ l-użu ta’ sustanzi antimikrobiċi għat-tneħħija tat-tniġġis superfiċjali minn karkassi tat-tjur  /* KUMM/2008/0430 finali */  

	[pic] | KUMMISSJONI TAL-KOMUNITAJIET EWROPEJ |Brussel 29.10.2008KUMM(2008) 430 finaliProposta għalREGOLAMENT TAL-KUNSILLli jimplimenta r-Regolament (KE) Nru 853/2004 tal-Parlament Ewropew u tal-Kunsill fir-rigward ta’ l-użu ta’ sustanzi antimikrobiċi għat-tneħħija tat-tniġġis superfiċjali minn karkassi tat-tjur(preżentata mill-Kummissjoni)MEMORANDUM TA’ SPJEGAZZJONIIr-Regolament (KE) Nru 853/2004 jistipula regoli speċifiċi ta’ iġjene għall-ikel li joriġina mill-annimali għall-operaturi fin-negozju alimentari. Jistipula li l-operaturi fin-negozju alimentari ma għandhomx jużaw sustanzi oħra għajr l-ilma biex ineħħu t-tniġġis superfiċjali mill-prodotti li joriġinaw mill-annimali, sakemm l-użu tas-sustanza ma ġiex approvat skond dan ir-Regolament. Jistipula li l-użu ta’ sustanzi approvati ma għandux jaffettwa l-obbligi ta’ l-operaturi fin-negozju alimentari biex ikunu konformi mar-rekwiżiti ta' dan ir-Regolament.F’Ottubru ta' l-1998 u f’April 2003, inħarġu opinjonijiet xjentifiċi differenti mill-Kumitat Xjentifiku dwar miżuri Veterinarji li jikkonċernaw is-Saħħa Pubblika (SCVPH) u kkonkludew li l-użu ta’ sustanzi antimikrobiċi jistgħu jikkontribwixxu għan-nuqqas ta’ patoġeni fit-tjur sakemm dawn is-sustanzi jintużaw fil-qafas ta’ sistema ta’ kontroll integrat tal-katina ta’ l-ikel..Fil-qafas tal-Ftehim Veterinarju tal-KE-l-Istati Uniti ta' l-Amerika, l-Istati Uniti ressqu fajls li jikkonċernaw l-użu ta’ erba’ sustanzi antimikrobiċi fuq il-karkassi tat-tjur. Dawn il-fajls ingħataw lill-Awtorità Ewropea dwar is-Sigurtà fl-Ikel (EFSA), li adottat opinjoni f’Diċembru 2005. L-EFSA kkonkludiet li l-użu ta’ dawn is-sustanzi (id-dijossidu tal-kloru, il-klorit tas-sodju aċidifikat, it-trisodju fosfat u l-perossiaċidi) fil-kundizzjonijiet deskritti ma jippreżentaw l-ebda riskju għas-saħħa pubblika u li l-użu ta’ soluzzjonijiet antimikrobiċi ma jiħdux post il-ħtieġa għal prassi iġjeniċi tajba matul l-ipproċessar tal-karkassi tat-tjur, partikolarment matul it-tqandil. F'opinjoni oħra f'Diċembru 2005, l-EFSA madankollu ġibdet l-attenzjoni li t-tagħrif ipprovdut dwar il-perossiaċidi kien jindika effettività limitata, li teħtieġ kundizzjonijiet speċifiċi ta’ l-użu li għandhom jiġu ddefiniti.Fis-6 ta' Marzu 2008, l-EFSA fl-opinjoni xjentifika tagħha dwar l-Evalwazzjoni ta’ l-effett possibbli ta’ l-erba’ sustanzi ta’ trattament antimikrobiċi fuq l-emerġenza tar-resistenza antimikrobika tikkonkludi li bħalissa ma hemm l-ebda dejta ppubblikata li tikkonkludi bl-ebda mod dwar l-okkorrenza tal-kisba ta’ suxxettibbiltà mnaqqsa lil dawn is-sostanzi meta applikati fuq il-karkassi tat-tjur u għar-reżistenza għall-antimikrobiċi terapewtiċi.Fl-aħħar fil-31 ta’ Marzu 2008 , il-Kumitat Xjentifiku dwar ir-Riskji għas-Saħħa Emerġenti u dawk Identifikati Riċentement (KXRSEIR) u l-Kumitat Xjentifiku dwar ir-Riskji għas-Saħħa u Ambjentali (KXRSA) fl-opinjoni konġunta tagħhom dwar l-impatt u l-effett ambjentali fuq ir-resistenza antimikrobika ta’ l-erba’ sustanzi użati għat-tneħħija tat-tniġġis superfiċjali mikrobiku minn karkassi tat-tjur jikkonkludu li ma hemmx biżżejjed tagħrif disponibbli għall-produzzjoni ta' evalwazzjonijiet kwantitattivi komprensivi, li hemm tħassib ambjentali dwar il-possibbiltà li jixterdu jew jintgħażlu xejriet aktar reżistenti u li fl-aħħar jeżisti riskju ambjentali baxx f'dak li għandu x'jaqsam mar-residwi potenzjali fil-karkassi.F’dan il-kuntest, tressaq abbozz ta’ Regolament tal-Kummissjoni li japprova l-użu ta’ l-erba’ sustanzi biex ineħħu t-tniġġis superfiċjali mill-karkassi tat-tjur u l-istabbiliment tal-kundizzjonijiet li taħthom jistgħu jintużaw is-sustanzi, lill-Kumitat Permanenti dwar il-Katina Alimentari u s-Saħħa ta’ l-Annimali, fit-2 ta' Ġunju 2008, għal votazzjoni. Il-Kumitat ressaq opinjoni kontra l-proposta: 26 Stat Membru vvutaw kontra u Stat Membru wieħed astjena.Għalhekk, skond l-Artikolu 3(2) tar-Regolament (KE) Nru 853/2004 u skond l-Artikolu 5 tad-Deċiżjoni tal-Kunsill 1999/468/KE mibdula bid-Deċiżjoni tal-Kunsill 2006/512/KE, il-Kummissjoni qed tressaq proposta lill-Kunsill relatata mal-miżuri li għandhom jittieħdu, fejn il-Kunsill għandu tliet xhur li fihom jista’ jaġixxi b’maġġoranza kwalifikata, u qed tgħarraf lill-Parlament dwar dan.Din il-proposta ma għandha l-ebda implikazzjoni finanzjarja għall-baġit tal-Komunità.  Proposta għalREGOLAMENT TAL-KUNSILLli jimplimenta r-Regolament (KE) Nru 853/2004 tal-Parlament Ewropew u tal-Kunsill fir-rigward ta’ l-użu ta’ sustanzi antimikrobiċi għat-tneħħija tat-tniġġis superfiċjali minn karkassi tat-tjur(Test b'rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nru 853/2004 tal-Parlament Ewropew u tal-Kunsill li jistipula regoli speċifiċi dwar l-iġjene ta’ l-ikel li joriġina mill-annimali[1], u b’mod partikolari l-Artikolu 3(2) tiegħu,Billi:(1) Ir-Regolament (KE) Nru 853/2004 jistipula regoli speċifiċi dwar l-iġjene ta' l-ikel li joriġina mill-annimali għall-operaturi tan-negozju ta' l-ikel. Huwa jistipula li l-operaturi tan-negozju ta’ l-ikel ma għandhom jużaw l-ebda sustanza għajr l-ilma biex ineħħu t-tniġġis superfiċjali mill-prodotti li joriġinaw mill-annimali, sakemm ma jkunx ġie approvat l-użu tat-tali sustanza skond dan ir-Regolament.(2) Għalhekk huwa xieraq li jiġi approvat l-użu ta’ ċerti sustanzi antimikrobiċi għat-tneħħija tat-tniġġis superfiċjali minn karkassi tat-tjur.(3) Id-Direttiva tal-Kunsill 91/271/KEE tal-21 ta' Mejju 1991 li tikkonċerna t-trattament ta' l-ilma ta’ l-iskart urban[2] tistipula regoli dwar it-trattament u l-iskariku ta’ l-ilma ta’ l-iskart minn ċerti setturi industrijali.(4) Id-Direttiva tal-Kunsill 98/24/KE tas-7 ta’ April 1998 dwar il-ħarsien tas-saħħa u s-sigurtà tal-ħaddiema mir-riskji li għandhom x'jaqsmu ma’ l-aġenti kimiċi fuq il-post tax-xogħol (l-erbatax-il Direttiva individwali fit-tifsira ta' l-Artikolu 16(1) tad-Direttiva 89/391/KEE)[3] tistipula rekwiżiti minimi għall-ħarsien tal-ħaddiema fuq il-post tax-xogħol minħabba fil-preżenza ta’ aġenti kimiċi.(5) Ir-Regolament (KE) Nru 2160/2003 tal-Parlament Ewropew u tal-Kunsill tas-17 ta' Novembru 2003 dwar il-kontroll tas-salmonella u aġenti żoonotiċi oħra speċifikati li jkun hemm ġewwa l-ikel[4] jistipula miżuri li għandhom jittieħdu biex jinstabu u jiġu kkontrollati s-salmonella u aġenti żoonotiċi oħra fl-istadji kollha rilevanti tal-produzzjoni, l-ipproċessar u d-distribuzzjoni. Huwa jirregola l-programmi nazzjonali ta' kontroll għas-sejba taż-żoonożi u l-aġenti żoonotiċi fl-istadju ta' bidu tal-produzzjoni mmirati lejn patoġeni speċifiċi.(6) Ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifika ta' konformità mal-liġi ta' l-għalf u ta' l-ikel, ir-regoli tas-saħħa ta' l-annimali u tal-benessri ta’ l-annimali[5] jistabbilixxi regoli ġenerali għat-twettiq ta’ kontrolli uffiċjali biex jivverifikaw il-konformità mar-regoli li jikkonċernaw il-prevenzjoni, il-qerda jew it-tnaqqis għal livelli aċċettabbli ta' riskju għall-bnedmin u għall-annimali.(7) Dawn l-atti jistipulaw ċerti obbligi ta’ iġjene u oħrajn fuq l-operaturi tan-negozju ta' l-ikel u kontrolli li għandhom jitwettqu mill-awtorità kompetenti. Madankollu, huwa meħtieġ li jiġu stipulati kundizzjonijiet addizzjonali u rekwiżiti min-naħa ta' l-operaturi tan-negozju ta' l-ikel kif ukoll kontrolli mill-awtoritajiet kompetenti flimkien ma' dawk diġà stipulati fl-atti eżistenti tal-leġiżlazzjoni Komunitarja, għall-użu ta’ sustanzi antimikrobiċi għat-tneħħija tat-tniġġis superfiċjali minn karkassi tat-tjur.(8) Livell għoli ta' ħarsien tas-saħħa tal-bniedem huwa assigurat fit-twettiq tal-linji politiċi Komunitarji. Il-miżuri adottati mill-Komunità li jirregolaw l-ikel u l-għalf għandhom ikunu msejsa fuq evalwazzjoni xierqa tar-riskji possibbli għas-saħħa tal-bniedem u ta' l-annimali u għandhom, filwaqt li jqisu l-evidenza xjentifika eżistenti, iżommu, jew jekk ġustifikat xjentifikament, iżidu l-livell garantit ta' ħarsien tas-saħħa tal-bniedem u ta' l-annimali fil-Komunità. Madankollu, mhuwiex possibbli li l-qerda għal kollox ta’ kwalunkwe riskju titqies bħala għan realistiku għad-deċiżjoni tal-ġestjoni tar-riskji fil-kwistjoni attwali. Huwa r-rwol u hija r-responsabbiltà ta' l-amministratur tar-riskju li jiddeċiedi dwar il-livell aċċettabbli ta’ riskju, filwaqt li jqis l-elementi kollha preżenti f’evalwazzjoni tar-riskju xjentifika.(9) Flimkien ma’ dan, huwa żgurat livell għoli ta’ ħarsien ta’ l-ambjent fis-segwiment tal-linji politiċi Komunitarji, kemm permezz ta’ l-atti tal-linji politiċi nfushom dwar l-ambjent kif ukoll bl-integrazzjoni tar-rekwiżiti tal-linji politiċi ambjentali fid-definizzjoni u l-implimentazzjoni ta' linji politiċi u attivitajiet Komunitarji oħra.(10) Il-Kumitat Xjentifiku dwar Miżuri Veterinarji li jirrigwardaw is-Saħħa Pubblika (“KXVSP”) ħareġ rapport fit-30 ta' Ottubru 1998 dwar “il-benefiċċji u l-limiti tat-trattamenti antimikrobiċi għall-karkassi tat-tjur” u rrakkomanda li qabel ma jiġi awtorizzat l-użu ta’ kwalunkwe kompost jew teknika ta’ dekontaminazzjoni, dan għandu jiġi evalwat bis-sħiħ.(11) IL-KXVSP ħareġ opinjoni fl-14 u l-15 ta’ April 2003 dwar “il-valutazzjoni tat-trattamenti antimikrobiċi għall-karkassi tat-tjur” u kkonkluda li d-dekontaminazzjoni tista’ tikkostitwixxi element utli f’dak li għandu x'jaqsam ma’ aktar tnaqqis fin-numru ta’ patoġeni sakemm tiġi applikata strateġija integrata ta’ kontroll tul il-katina kollha ta’ l-ikel, inklużi miżuri ta’ iġjene applikati fil-produzzjoni primarja, matul it-trasport u fl-impjant ta’ tbiċċir u ta’ pproċessar.(12) L-Awtorità Ewropea dwar is-Siġurta fl-Ikel (“EFSA”) adottat opinjoni xjentifika fis-6 ta' Diċembru 2005, li fiha kkonkludiet li t-trattament ta' karkassi tat-tjur bid-dijossidu tal-kloru, klorit tas-sodju aċidifikat, trisodju fosfat jew bil-perossiaċidi ma jikkostitwixxix tħassib għas-sigurtà. Hija nnotat ukoll li meta mqabbel mat-tgħaddis u l-immersjoni f’ilma użat aktar minn darba f’banjijiet li jkessħu, l-isprejjar inaqqas l-espożizzjoni għar-residwi u għall-prodotti sekondarji mill-annimali li jistgħu jinħolqu mill-applikazzjoni ta’ sustanzi antimikrobiċi.(13) L-effetti tossikoloġiċi ta’ l-applikazzjoni ta’ aktar minn sustanza waħda antimikrobiċi użati simultanjament jew konsekuttivament għat-tneħħija tat-tniġġis superfiċjali ta' l-ikel li joriġina mill-annimali ma ġewx valutati kif xieraq. Għalhekk, dawn il-kombinazzjonijiet ta’ bosta sustanzi antimikrobjali ma għandhomx jintużaw.(14) L-EFSA adottat opinjoni xjentifika fis-6 ta’ Marzu 2008” dwar l-evalwazzjoni ta’ l-effett possibbli ta’ erba’ sustanzi antimikrobjali ta’ trattament fuq il-ħolqien ta’ reżistenza antimikrobjali.” Hija kkonkludiet li attwalment ma hemm l-ebda dejta pubblikata li tikkonkludi li l-applikazzjoni ta’ l-erba’ sustanzi msemmija fl-opinjoni tagħha tas-6 ta’ Diċembru 2005 se twassal għall-okkorrenza ta’ suxxettibbiltà mnaqqsa miksuba fil-każ ta’ dawn is-sustanzi u għar-reżistenza għall-antimikrobiċi terapewtiċi. Dawn is-sejbiet iwasslu lill-EFSA biex tinkoraġġixxi aktar riċerka dwar il-possibbiltà tal-ħolqien ta’ reżistenza bħal din għal dawn it-tipi ta’ sustanzi, u l-possibbiltà tar-reżistenza tagħhom għall-antibijotiċi terapewtiċi u għal aġenti antimikrobiċi oħra.(15) Il-Kumitat Xjentifiku dwar is-Saħħa u r-Riskji Ambjentali (KXSRA) u l-Kumitat Xjentifiku dwar ir-Riskji għas-Saħħa Emerġenti u dawk Identifikati Riċentement (KXRSEIR) adotta opinjoni xjentifika konġunta fit-18 ta' Marzu 2008 u fit-2 ta’ April 2008 dwar l-impatt ta’ l-ambjent u l-effett fuq ir-reżistenza antimikrobika ta’ l-erba’ sustanzi użati għat-tneħħija tal-tniġġis superfiċjali mikrobika ta’ karkassi tat-tjur li fiha stqarru li "bħalissa għad ma hemmx biżżejjed għarfien dwar l-effetti negattivi potenzjali li jirriżultaw mill-użu ta' bijoċidi differenti". Bħala tweġiba għall-mandat tal-Kummissjoni dwar l-erba’ sustanzi, huma kkonkludew li ma hemmx biżżejjed tagħrif disponibbli għall-produzzjoni ta’ evalwazzjonijiet kwantitattivi komprensivi. Jeżisti tħassib ambjentali dwar il-possibbiltà li jixterrdu jew li jintgħażlu karatteristiċi/razez aktar reżistenzi u fir-rigward tar-residwi potenzjali fil-karkassi tat-tjur. Madankollu, kemm il-KXSRA kif ukoll il-KXRSEIR iqisu li r-riskju ambjentali huwa baxx.(16) Il-Kummissjoni, fir-rwol tagħha bħala amministratur tar-riskju responsabbli għall-istabbiliment tal-livell aċċettabbli tar-riskju għas-saħħa pubblika u għal dik ta' l-annimali u l-ambjent, tqis li r-riskju ta' effett ta' reżistenza antimikrobika possibbli u impatt ambjentali possibbli ta’ l-erba’ sustanzi antimikrobiċi ma jistgħux jiġu esklużi. Għalhekk, għandhom jiġu stipulati kundizzjonijiet u rekwiżiti riġidi ħafna fir-rigward ta’ l-użu ta’ dawn l-erba' sustanzi, b’mod partikolari fir-rigward tal-ħin ta’ esponiment, il-konċentrazzjoni tas-sustanzi u l-limitu ta’ l-applikazzjoni għal sustanza waħda biss, biex jitnaqqas dejjem aktar kwalunkwe riskju.(17) Bosta sustanzi antimikrobiċi li jintużaw biex ineħħu l-tniġġis superfiċjali mill-karkassi tat-tjur jistgħu jkunu ta’ riskju għall-ambjent akkwatiku, għas-saħħa tal-persunal li jaħdem fis-sistemi ta’ l-ilma ta’ l-iskart u għall-funzjonament u l-prestazzjoni tas-sistemi tad-dranaġġ u/jew għall-impjanti tat-trattament ta’ l-ilma mormi. L-użu ta’ sustanzi antimikrobiċi li fihom il-klorur jista’ jwassal għall-formazzjoni ta’ komposti kloroorganiċi, li bosta minnhom huma persistenti, bijoakkumulattivi jew karċinoġeniċi. Il-komposti tal-fosfru huma wieħed mis-sorsi ta' l-ewtrofikazzjoni ta' l-ibħra reġjonali Ewropej, li jwasslu għat-tkabbir bil-kbir ta’ l-alka u ta’ xkiel ieħor mhux mixtieq fl-ambjent akkwatiku. Skond dan, għandu jkun żgurat li jsiru kontrolli xierqa għat-tneħħija ta' sustanzi bħal dawn.(18) L-użu ta’ sustanzi antimikrobiċi, għajr għall-ilma tax-xorb, fuq il-karkassi tat-tjur għandu jkun indikat fuq it-tikkettjar tal-karkassi tat-tjur, u fuq il-qatgħat u l-preparazzjonijiet tal-laħam ġejjin minn karkassi tat-tjur bħal dawn, għat-tagħrif tal-konsumatur. Skond dan, huwa xieraq li wieħed jaħseb għar-rekwiżiti ta’ tikkettjar bħal dan f’dan ir-Regolament.(19) Sustanzi użati għat-tneħħija ta’ tniġġis superfiċjali minn karkassi tat-tjur u mhux għall-għanijiet ta’ konservazzjoni ma jeffettwawx id-definizzjoni ta’ 'laħam frisk' fil-punt 1.10 ta’ l-Anness I tar-Regolament (KE) Nru 853/2004.(20) Madankollu, dan ir-Regolament għandu japplika biss wara li d-definizzjoni tal-laħam tat-tjur stipulata fil-punt 1 ta’ Parti B.II ta’ l-Anness XIV tar-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni tas-swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Uniku ta' l-OKS)[6] tkun ġiet emendata. Din l-emenda għandha tippermetti t-tqegħid fis-suq u l-kummerċjalizzazzjoni tal-laħam li ġie trattat b’sustanzi antimikrobiċi bħal-laħam tat-tjur.(21) Huwa xieraq li jiġi approvat l-użu tad-dijossidu tal-kloru, tal-klorit tas-sodju aċidifikat, it-trisodju fosfat u tal-perossiaċidi għat-tneħħija tat-tniġġis superfiċjali mill-karkassi tat-tjur sakemm ikun hemm aktar dejta xjentifika li għandha tingħata mill-operaturi tan-negozju ta' l-ikel fl-Istati Membri fir-rigward l-użu ta' sustanzi bħal dawn. Dan it-tagħrif għandu jkopri l-impatt possibbli ta’ l-ambjent u l-ħolqien possibbli ta’ resistenza antimikrobika. L-operaturi tan-negozju ta’ l-ikel fil-Pajjiżi Terzi huma mistiedna jressqu d-dejta lil dawn ta' l-aħħar.Din id-dejta għandha tkun is-sisien għar-reviżjoni ta’ l-awtorizzazzjoni kif ukoll għall-kundizzjonijiet ta’ l-użu ta’ dawn is-sustanzi.(22) Il-Kumitat Permanenti dwar il-Katina Alimentari u s-Saħħa ta’ l-Annimali ressaq opinjoni sfavorevoli dwar il-miżuri proposti mill-Kummissjoni u l-miżuri stipulati f’dan ir-Regolament għandhom għalhekk jiġu adottati mill-Kunsill.ADOTTA DAN IR-REGOLAMENT:Artikolu 1 Sustanzi approvatiIs-sustanzi antimikrobiċi mniżżla fl-Anness huma approvati għat-tneħħija tat-tniġġis superfiċjali mill-karkassi tat-tjur (‘sustanzi approvati').Artikolu 2 L-obbligi ta’ l-operaturi tan-negozju ta’ l-ikel rigward l-użu tas-sustanzi approvatiL-operaturi tan-negozju ta’ l-ikel għandhom japplikaw is-sustanzi approvati fuq il-karkassi tat-tjur sħaħ biss u mhux fuq partijiet ta' karkassi jew fuq qatgħat tat-tjur.Għandhom japplikaw biss is-sustanzi approvati lill-karkassi tat-tjur skond il-kundizzjonijiet stipulati fl-Anness u f’konformità mar-rekwiżiti li ġejjin:(a) ma għandu jkun hemm l-ebda applikazzjoni simultanja jew konsekuttiva ta’ iktar minn sustanza approvata waħda lill-karkassi tat-tjur;(b) fejn sustanza approvata tintuża aktar minn darba matul il-proċess ta’ produzzjoni, il-ħin totali ta’ kuntatt ma għandux jaqbeż il-perjodi stipulati fil-punti 2, 3 u 4 ta’ l-Anness.(c) fejn sustanza approvata qed tintuża f’kamra ta’ qabel it-tkessiħ jew fit-tank tat-tkessiħ, is-soluzzjoni li fiha din is-sustanza għandha tinbidel f’intervalli regolari biex tinżamm il-konċentrazzjoni preskritta tas-sustanza approvata;(d) il-karkassi tat-tjur għandhom jitlaħalħu bl-ilma tax-xorb, inkluż tlaħliħ minn ġewwa tal-karassi tat-tjur mingħajr ġewwieni, fi stadju xieraq fil-proċess ta' produzzjoni wara l-applikazzjoni tas-sustanza approvata, biex ikun żgurat li s-sustanza qed titneħħa intenzjonalment f’ċertu waqt li ma jkollhiex effett teknoloġiku fil-prodott finali;(e) l-effiċjenza tat-tlaħliħ, li għandu jiżgura li l-ebda residwu tas-sustanza approvata jew ta’ derivattivi possibbli tagħhom ma jibqa’ fil-prodott finali, għandu jintwera xjentifikament permezz ta’ monitoraġġ permanenti xieraq.(f) l-applikazzjoni tas-sustanza approvata u t-tlaħliħ għandhom isiru fil-kamra tat-tbiċċir qabel ma l-karkassi tat-tjur jiddaħħlu fil-kamra tat-tkessiħ jew tar-refriġerazzjoni;Artikolu 3 Obbligazzjonijiet tal-ġbir ta’ dejta ta’ l-operaturi tan-negozju ta’ l-ikel1. L-operaturi tan-negozju ta' l-ikel għandhom jiġbru d-dejta għall-għanijiet ta' riċerka li ġejjin:(a) il-probabbiltà tal-ħolqien tas-suxxettibilità mnaqqsa miksuba lis-sustanzi approvati u reżistenza għall-antimikrobiċi terapewtiċi;(b) l-impatt ambjentali tar-rimi tas-soluzzjonijiet użati tas-sustanzi approvati u l-ilma kontaminat;(c) il-possibbiltà li mikrobi reżistenti jixxerrdu jew jintgħażlu mid-dranaġġ.2. L-operaturi tan-negozju ta’ l-ikel għandhom jagħmlu d-dejta msemmija fil-paragrafu 1 disponibbli għall-awtorità malli l-Kummissjoni tiddefinixxi l-ispeċifikazzjonijiet tekniċi.Artikolu 4 L-ittikkettjarFejn sustanza approvata ntużat għat-tneħħija ta’ tniġġis superfiċjali minn karkassi tat-tjur, l-operatur tan-negozju ta' l-ikel għandu jittikkettja l-karkassi tat-tjur u kwalunkwe qatgħa u preparazzjoni mil-laħam tat-tjur ġejja minnhom, b'mod li jidher u li jinqara biċ-ċar u li ma jitħassarx, jew bħala:(a) ittrattati b’sustanzi antimikrobiċi; jew(b) dekontaminati mill-kimiċi.Artikolu 5 Ilma mormi1. L-operaturi tan-negozju ta' l-ikel għandhom jikkonformaw ma' l-istandards ta' kwalità effluwenti ta' l-ilma mormi fejn l-użu ta' sustanzi approvati huwa marbut ma’ l-iskariku ta’ l-ilma mormi f’sistema ta' ġbir u trattament urban jew ma' l-iskariku ta' ilma mormi industrijali f'ilmijiet wara t-trattament:(a) kwalità effluwenti għall-iskariki fis-sistemi ta’ ġbir u trattament urban;it-total tal-kloru (espress bħala Cl2): 0.4 mg/lkomposti kloroorganiċi, espressi bħala organiċi assorbibblikomposti aloġenati (AOX) 1.0 mg/l(b) il-kwalità effluwenti għall-iskariki fl-ilmijiet tal-wiċċ:it-total tal-kloru (espress bħala Cl2): 0.4 mg/lit-total tal-fosfru (espress bħala P): 2.0 mg/lkomposti kloroorganiċi, espressi bħala organiċi assorbibblikomposti aloġenati (AOX) 0.1 mg/l2. L-operaturi tan-negozju ta’ l-ikel għandhom jissorveljaw il-konformità ma’ l-istandards effluwenti ta’ kwalità msemmija fil-paragrafu 1 mill-inqas darba fix-xahar imsejsa fuq kampjuni fuq perjodu ta' 24 siegħa b’rata proporzjonali.Is-sorveljanta tal-kwalità effluwenti għandha tkun imsejsa fuq l-Istandards Internazzjonali ISO 7393-1:1985/2001, ISO 7393-2:1985, ISO 7393-3:1990, ISO 6878:2004 u ISO 9562:2004. Madankollu, l-awtoritajiet kompetenti jistgħu jippermettu l-użu ta’ metodi oħra jekk ikun jista’ jintwera li r-riżultati miksuba huma ekwivalenti għal dawk miksuba permezz tal-metodi ta' l-ISO.Artikolu 6 Kontrolli Uffiċjali1. Fejn sustanza approvata tintuża għat-tneħħija ta’ tniġġis superfiċjali minn karkassi tat-tjur, l-awtorità kompetenti:(a) għandha żżid il-frekwenza ta' u/jew testendi t-tul ta' żmien tal-kontrolli uffiċjali, b'mod partikolari l-kontrolli uffiċjali msemmija fl-Artikolu 10 tar-Regolament (KE) Nru 882/2004, b’enfasi speċjali fuq l-obbligi ta’ l-operaturi tan-negozju ta’ l-ikel kif imsemmi fl-Artikolu 2 ta’ dan ir-Regolament;(b) hija tista, fuq bażi ta' każ b'każ, tistipula l-kundizzjonijiet addizzjonali li jikkonċernaw l-użu ta' dik is-sustanza.2. L-awtorità kompetenti għandha twettaq kontrolli uffiċjali fuq is-sorveljanza mwettqa mill-operaturi tan-negozju ta’ l-ikel kif stipulat fl-Artikolu 5(2).Artikolu 7 L-obbligi tal-ġbir ta’ dejta ta’ l-awtorità kompetentiL-awtorità kompetenti għandha tittrażmetti d-dejta stipulata fl-Artikolu 3 lill-Kummissjoni kull sitt xhur mid-data ta' l-applikazzjoni ta' dan ir-Regolament.Artikolu 8 Dħul fis-seħħ, reviżjoni u applikazzjoniDan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Għandu japplika mid-data ta’ l-applikazzjoni tar-Regolament tal-Kunsill li jemenda d-definizzjoni tal-laħam tat-tjur fil-punt 1 tal-Parti B.II ta’ l-Anness XIV tar-Regolament tal-Kunsill (KE) Nru 1234/2007.Fi żmien sentejn mid-data ta’ l-applikazzjoni, il-Kummissjoni għandha tirrevedi dan ir-Regolament fid-dawl ta’ aktar dejta xjentifika li tikkonċerna l-użu tas-sustanzi mniżżla fl-Anness u, jekk meħtieġ, għandha tipproponi kwalunkwe adattament meħtieġ għall-awtorizzazzjoni.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESSLista ta’ sustanzi approvati u l-kundizzjonijiet ta’ l-applikazzjoni tagħhom (skond kif provdut fl-Artikolu 2)1. Dijossidu tal-kloru:(a) f'konċentrazzjoni massima ta’ 3 mg/kg ta’ diossidu tal-kloru residwu fl-ilma f’dawk il-punti tal-proċess ta’ produzzjoni fejn qed tintuża s-sustanza approvata;(b) fil-każ ta’ tkessiħ permezz ta' tgħaddis kontinwu, bil-fluss fid-direzzjoni opposta, il-ħin ta' kuntatt irid jkun proporzjonat mad-daqs tal-karkassi tat-tjur u għandu jiġi evalwat fir-rigward tal-konċentrazzjoni tad-diossidju tal-kloru użat.2. Klorit tas-sodju aċidifikat:(a) fl-ilmijiet użati fl-ipproċessar ta’ tjur applikati bħala soluzzjonijiet ta’ tkessiħ jew ta' qabel it-tkessiħ f’konċentrazzjonijiet bejn 50 u 150 mg/kg ta’ klorit tas-sodju mħallat ma’ aċidu permess għall-użu fl-ikel li jilħaq pH bejn 2.8 – u 3.2 fis-soluzzjoni; is-soluzzjoni għandha tiġi applikata bħala immersjoni minn 5 sa 8 sekondi b’kollox;(b) fl-ilmijiet użati fl-ipproċessar ta’ tjur applikati bħala soluzzjonijiet ta’ sprej f’konċentrazzjonijiet bejn 500 u 1200 mg/kg ta’ klorit tas-sodju mħallat ma’ aċidu permess għall-użu fl-ikel li jilħaq pH bejn 2.3 – u 2.9 fis-soluzzjoni; is-soluzzjoni għandha tiġi applikata bħala sprej sa 15-il sekonda b'kollox.3. Trisodju fosfat:fl-ilmijiet użati fl-ipproċessar tat-tjur f’konċentrazzjonijiet minn 80 g/kg sa 120 g/kg. Is-soluzzjoni għandha tiġi applikata permezz tat-tgħaddis jew ta’ l-isprejjar tal-karkassi tat-tjur, li għadhom ma tkessħux, sa 15-il sekonda b’kollox.4. Perossiaċidi:fl-ilmijiet użati fl-ipproċessar tat-tjur tista’ tintuża taħlita ta’ aċidu perossiaċetiku, aċidu ottanojku, aċidu aċetiku, perossidu ta’ l-idroġenu, aċidu perossiottanojku u 1-hydroxyethylidene-1, 1-aċidu difosfoniku (HEDP) f’konċentrazzjoni massima ta’ 220 mg/kg ta’ aċidu perossiaċetiku, 110 mg/kg ta’ perossidu ta’ l-idroġenu u 13-il mg/kg ta’ HEDP sa 15-il sekonda b’kollox meta applikata bħala sprej jew immersjoni.[1] ĠU L 139, 30.4.2004, p. 55. verżjoni kkoreġuta (ĠU L 226, 25.6.2004, p. 22). Ir-Regolament kif emendat l-aħħar bir-Regolament tal-Kummissjoni (KE) Nru 1243/2007 (ĠU L 281, 25.10.2007, p. 8).[2] ĠU L 135, 30.5.1991, p. 40. Id-Direttiva kif emendata l-aħħar mir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).[3] ĠU L 131, 5.5.1998, p. 11. Id-Direttiva kif emendata mid-Direttiva 2007/30/KE tal-Parlament Ewropew u tal-Kunsill (ĠU L 165, 27.6.2007, p. 21).[4] ĠU L 325, 12.12.2003, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 1237/2007 (ĠU L 280, 24.10.2007, p. 5).[5] ĠU L 165, 30.4.2004, p. 1. verżjoni kkoreġuta (ĠU L 191, 28.5.2004, p 1). Ir-Regolament kif emendat l-aħħar bir-Regolament tal-Kunsill (KE) Nru 301/2008 (ĠU L 97, 9.4.2008, p. 85).[6] ĠU L 299, 16.11.2007, p. 1. Ir-Regolament kif emendat l-aħħar bir-Regolament tal-Kunsill (KE) Nru 248/2008 (ĠU L 76, 19.3.2008, p. 6).